Document ID: 32008R0058

KOMMISSIONENS FORORDNING (EF) Nr. 58/2008
af 24. januar 2008
om ændring af forordning (EF) nr. 712/2007 om åbning af løbende licitationer med henblik på videresalg på EF's marked af korn fra medlemsstaternes interventionsorganer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 6, og
ud fra følgende betragtninger:
(1)
Ved Kommissionens forordning (EF) nr. 712/2007 (2) blev der åbnet løbende licitationer med henblik på videresalg på EF's marked af korn fra medlemsstaternes interventionsorganer. I forordningens artikel 2 er der fastsat en sikkerhedsstillelse på 10 EUR/t uanset artikel 13, stk. 4, andet afsnit, i Kommissionens forordning (EØF) nr. 2131/93 af 28. juli 1993 om procedurer og betingelser for salg af korn fra interventionsorganerne (3).
(2)
Kornpriserne på EF's marked er generelt steget voldsomt siden begyndelsen af produktionsåret 2007/08. Stigningen er dog ikke konstant, og der er konstateret store prisudsving for korn, så at der ofte ses ret store forskelle mellem faldende priser på EF's marked og den pris, som produkterne sælges til i forbindelse med licitationer over salg af interventionslagre af korn. Som følge af disse forskelle viser det sig, at solgte kornpartier ikke afhentes af køberne. Sikkerhedsstillelsen på 10 EUR/t er således ikke stor nok til at garantere, at partierne afhentes. Sikkerhedsstillelsen bør derfor forhøjes for at undgå en sådan situation og sikre, at den ved forordning (EF) nr. 712/2007 åbnede licitation fungerer effektivt.
(3)
Forordning (EF) nr. 712/2007 bør derfor ændres.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 2 i forordning (EF) nr. 712/2007 affattes således:
»Artikel 2
Det salg, der er omhandlet i artikel 1, gennemføres på de betingelser, som er fastsat i forordning (EØF) nr. 2131/93. Uanset artikel 13, stk. 4, andet afsnit, i nævnte forordning fastsættes sikkerhedsstillelsen for buddet dog til 25 EUR/t.«
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. januar 2008.

Labels: 3
17
18